Babelscape/SREDFM huggingface dataset:
Οι Μάγισσες της Σμύρνης

Οι Μάγισσες της Σμύρνης είναι ελληνική δραματική τηλεοπτική σειρά εποχής, παραγωγής 2005-2006, που προβλήθηκε από τον τηλεοπτικό σταθμό Mega Channel.

Η σειρά βασίζεται στο μυθιστόρημα «"Οι Μάγισσες της Σμύρνης"» της Μάρας Μεϊμαρίδη που κυκλοφόρησε το 2002 σημειώνοντας μεγάλη επιτυχία. Την επιμέλεια του σεναρίου της σειράς ανέλαβε ο Βασίλης Μαυρόπουλος ενώ τη σκηνοθεσία επιμελήθηκε ο Κώστας Κουτσομύτης.

Η σειρά έκανε πρεμιέρα στις 30 Σεπτεμβρίου του 2005 ενώ το τελευταίο επεισόδιο προβλήθηκε στις 16 Ιουνίου του 2006.
Ντίνο Φαλκόνι

Ο Ντίνο Φαλκόνι (ιταλικά: Dino Falconi), (Λιβόρνο, 18 Σεπτεμβρίου 1902 - Μιλάνο, 12 Φεβρουαρίου 1990), ήταν Ιταλός σκηνοθέτης και σεναριογράφος.
Μαυσωλείο του Μπαχαουντίν Ζακαρίγια

Το Μαυσωλείο του Μπαχαουντίν Ζακαρίγια ( ) είναι ένα τέμενος του 13ου αιώνα που βρίσκεται στην πόλη Μουλτάν, στην επαρχία Παντζάμπ του Πακιστάν. Ο τάφος είναι αφιερωμένος στον μουσουλμανικό μυστικιστή Μπαχαουντίν Ζακαρίγια, ιδρυτή της τάξης Σοουφβαρντίγια του Σουφισμού. Θεωρείται ότι είναι ένα από τα σημαντικότερα τεμένη στη νότια επαρχία Παντζάμπ και είναι το πρωτότυπο του ξεχωριστού αρχιτεκτονικού στυλ του Μουλτάν.
Νίκος Σίμος

Ο Νίκος Σίμος (Πειραιάς, 18 Απριλίου 1922 – Χολαργός, 11 Ιανουαρίου 2000) ήταν Έλληνας διεθνής ποδοσφαιριστής και προπονητής ποδοσφαίρου. Συνέδεσε το όνομά του με το σύλλογο του ΠΑΟ του οποίου διετέλεσε και αρχηγός και στον οποίο αγωνίστηκε επί 15 συνεχόμενα έτη, δίχως να αλλάξει ποτέ ομάδα.

Ο Σίμος ήταν το μοναδικό αγόρι μίας επταμελούς οικογένειας (είχε 4 αδελφές ), η οποία μετακόμισε από τον Πειραιά στην Αθήνα μετά τη γέννησή του. Ο ίδιος μεγάλωσε στους Αμπελοκήπους. Το 1936 γράφτηκε στα «τσικό» του ΠΑΟ, και σύντομα αγωνίστηκε στη βασική ομάδα (1937) σε φιλικό παιχνίδι με αντίπαλο μία ομάδα Βρετανών ναυτών. Έπαιξε στους «πράσινους» επί μία 15ετία (1937 – 1950) στη θέση του μεσοεπιθετικού και παρά το μικρό του ύψος (τον φώναζαν χαϊδευτικά «σπόρο», ενώ οι εφημερίδες τον έγραφαν «Σιμάκι») διακρίθηκε ιδιαίτερα (έπαιξε σε 88 αγώνες και σημείωσε 43 τέρματα), χάρις στην ευλυγισία, την ταχύτητα και τη μεγάλη του αλτικότητα. Κατέκτησε δύο Κύπελλα Ελλάδας (1940, 1948) και ένα τίτλο Πρωταθλήματος (1949).

Μετά τη λήξη της αθλητικής του σταδιοδρομίας ακολούθησε την προπονητική. Δούλεψε σε ομάδες όπως ο Α.Ο. Κηφισιάς και ο Γ.Σ. Μαρκό, ενώ κάθισε και στον πάγκο του ΠΑΟ, την αγωνιστική περίοδο 1959-60, μαζί με τους Μηγιάκη και Σούτσο. Ακόμη, προπόνησε για κάποιο διάστημα την ομάδα του Ναυτικού, ενώ ήταν και ανιχνευτής ταλέντων για λογαριασμό του ΠΑΟ. Αγαπήθηκε από όλους για την πραότητα του χαρακτήρα του. Δεν νυμφεύτηκε ποτέ, ενώ εργάστηκε επί σειρά ετών στην εταιρεία «Σκούρας φιλμς». Απεβίωσε σε ηλικία σχεδόν 78 ετών και στην κηδεία του, που τελέστηκε από τον Ι.Ν. Υψώσεως Τιμίου Σταυρού Παπάγου-Χολαργού, παραβρέθηκαν πάρα πολλοί βετεράνοι παίκτες και παράγοντες του Παναθηναϊκού, αλλά και του Ολυμπιακού.
Έντσο Ντι Τζιάννι

Ο Έντσο Ντι Τζιάννι (ιταλικά: Enzo Di Gianni), (Νάπολη, 26 Ιουνίου 1908 - Ρώμη, 3 Μαρτίου 1975) ήταν Ιταλός ποιητής, σκηνοθέτης και σεναριογράφος.
Η Κατάρα μου

Η Κατάρα μου (Ισπανικά: "Mi adorable maldición") είναι τηλενουβέλα μεξικάνικης παραγωγής του 2017. 

Πρωταγωνιστούν Ρενάτα Νότνι, Πάμπλο Λάιλε, Λάουρα Καρμίν και Ρομπέρτο Μπλαντόν.
Ερωτευμένη με τον Ραμόν

Ερωτευμένη με τον Ραμόν (Ισπανικά: "Enamorándome de Ramón") είναι τηλενουβέλα μεξικάνικης παραγωγής του 2017. 

Πρωταγωνιστούν Εσμεράλδα Πιμεντέλ, Χοσέ Ρον, Μαρσέλο Κόρδοβα και Νούρια Μπάχες.
Can't Wait Until Tonight

Το Can't Wait Until Tonight ήταν η γερμανική συμμετοχή στο διαγωνισμό τραγουδιού Eurovision 2004. Το τραγούδι είχε μικτό αγγλικό και τουρκικό στίχο, και τραγουδήθηκε από τον Μαξιμίλιαν Μούτσκε. Το τραγούδι γράφτηκε και συντάχθηκε από τον Στέφαν Ράαμπ, ο οποίος είχε γράψει τα τραγούδι "Guildo hat euch lieb!" το 1998 (για τον Γκίλντο Χορν) και το δικό του "Wadde hadde dudde da" το 2000 .

Παρά το γεγονός ότι η Γερμανία τερμάτισε 11η στον Διαγωνισμό του 2003 και έχασε το δικαίωμα της αυτόματης πρόκρισης (η οποία δινόταν στις βαθμολογικά πρώτες 10 χώρες), η Γερμανία συμπεριλήφθη στους Μεγάλους Τέσσερις (μαζί με τη Γαλλία, την Ισπανία και το Ηνωμένο Βασίλειο) και απέκτησε μόνιμο δικαίωμα συμμετοχής χωρίς να χρειάζεται να περάσει από τον ημιτελικό. Έτσι, τραγουδήθηκε όγδοο στον διαγωνισμό του 2004 στην Κωνσταντινούπολη (μετά τους Re-Union με το "Without You" για την Ολλανδία και πριν από την Ανιέζα Σαχίνι με το "The Image of You" για την Αλβανία). Το τραγούδι μάζεψε 93 πόντους και τερμάτισε 8ο στο σύνολο 24 συμμετεχουσών χωρών. Μέχρι τον Διαγωνισμό του 2009, ήταν ο τελευταίος τερματισμός χώρας των Μεγάλων Τεσσάρων εντός των πρώτων δέκα θέσεων. Ήταν επίσης ο τελευταίος τερματισμός της Γερμανίας εντός των 10 πρώτων χωρών μέχρι τη νίκη της το 2010.
Πέφτω στο πειρασμό

Το Πέφτω στο πειρασμό (Ισπανικά: "Caer en tentación") είναι τηλενουβέλα μεξικάνικης παραγωγής του 2017. 

Πρωταγωνιστούν Σίλβια Ναβάρρο, Γκαμπριέλ Σότο, Αδριάνα Λουβιέρ και Κάρλος Φέρρο.
Μάριο Αλμιράντε

Ο Μάριο Αλμιράντε (ιταλικά: Mario Almirante), (18 Φεβρουαρίου 1890 - 30 Σεπτεμβρίου 1964), ήταν Ιταλός σκηνοθέτης και σεναριογράφος που δραστηριοποιήθηκε μεταξύ του 1920 και 1933. Στην ταινία του "La bellezza del mondo" του 1927 έκανε το κινηματογραφικό ντεμπούτο του ο σκηνοθέτης και ηθοποιός Βιτόριο Ντε Σίκα.
Μπίτο Αλμπερτίνι

Ο Μπίτο Αλμπερτίνι (ιταλικά: Bitto Albertini), (Τορίνο, 5 Σεπτεμβρίου 1923 - Ζαγκαρόλο, 22 Φεβρουαρίου 1999), ήταν Ιταλός διευθυντής φωτογραφίας, σεναριογράφος κ αι σκηνοθέτης. Ο Αλμπερτίνι χρησιμοποίησε διάφορα άλλα ψευδώνυμα, συμπεριλαμβανομένων των Αλ Άλμπερτ και Άλμπερτ Τόμας.
Κάθριν Κέλι Λανγκ

Η Κάθριν Κέλι Λανγκ (γεννημένη ως Κάθριν Κέλι Ουίγκμαν, γεν. 25 Ιουλίου, 1961) είναι Αμερικανίδα ηθοποιός. Είναι γνωστή για τον ρόλο της ως Μπρουκ Λόγκαν στη σαπουνόπερα του CBS "Τόλμη και γοητεία".
Ακάλ Ταχτ

Το Ακάλ Ταχτ (Παντζάμπι: ਅਕਾਲ ਤਖ਼ਤ), "ο θρόνος του ενός διαχρονικού", είναι ένα από τα πέντε ταχτ (έδρα εξουσίας) των Σιχ και βρίσκεται στο συγκρότημα του Χαριμαντίρ Σαχίμπ (Χρυσός Ναός) στην πόλη Αμριτσάρ του Παντζάμπ. Το Ακάλ Ταχτ χτίστηκε από τον Γκουρού Χάργκομπιντ ως ένα μέρος απονομής δικαιοσύνης και για την εξέταση κοσμικών θεμάτων, ενώ αποτελεί την υψηλότερη έδρα της επίγειας εξουσίας της Χάλσα και το μέρος του Τζατίνταρ, του ανώτερου εκπροσώπου των Σιχ. Ο σημερινός Τζατίνταρ του Ακάλ Ταχτ είναι ο Γιάννι Χάρπριτ Σινγκ, ο οποίος διορίστηκε από την Επιτροπή Σιρομανί Γκουρντβάρα Παρμπαντάκ, ενώ η Σάρμπατ Χάλσα ζητά την επαναφορά του Τζαγκτάρ Σινγκ Χάβαρα.
Ντονάτο Μπραμάντε

Ο Ντονάτο Μπραμάντε, ιταλ. Donato Bramante (1444 - 11 Απριλίου 1514) ήταν Ιταλός αρχιτέκτονας. Εισήγαγε την αρχιτεκτονική της Αναγέννησης στο Μιλάνο και τον ρυθμό της ακμής της Αναγέννησης στη Ρώμη, όπου ο σχεδιασμός του για τη βασιλική του Αγίου Πέτρου απετέλεσε τη βάση για το μετέπειτα σχέδιο που εκτέλεσε ο Μιχαήλ Άγγελος. Το Τεμπιέττο (στην αυλή του Σαν Πιέτρο ιν Μοντόριο) σημάδευσε το ξεκίνημα της ακμής της Αναγέννησης στη Ρώμη (1502), όταν ο Πάπας Ιούλιος Β΄ ανέθεσε τον Μπραμάντε να κτίσει έναν ναΐσκο, στο σημείο όπου ο απόστολος Πέτρος θεωρείται ότι σταυρώθηκε. Γεννήθηκε ως Ντονάτο ντι Πασκούτσο ντ'Αντόνιο και είναι επίσης γνωστός ως Μπραμάντε Λάτζαρι.
Επιληπτική κρίση

}
| data6 = 

| label10 = Ειδικότητα
| data10 = } 

| label12 = Συμπτώματα
| data12 = }

| label15 = Διάρκεια
| data15 = }

| label16 = Είδη
| data16 = }

| label17 = Αιτίες
| data17 = }}

| label19 = Διάγνωση
| data19 = }

| label20 = Διαφορική διάγνωση
| data20 = }}}

| label22 = Θεραπεία
| data22 = }

| label25 = Συχνότητα
| data25 = }


Επιληπτική κρίση (seizure ή epileptic seizure), είναι μια περίοδος συμπτωμάτων λόγω της ανώμαλα υπερβολικής ή σύγχρονης νευρονικής δραστηριότητας στον εγκέφαλο. Τα εξωτερικά αποτελέσματα ποικίλλουν από ανεξέλεγκτες κινήσεις που αφορούν μεγάλο τμήμα του σώματος με απώλεια συναίσθησης (τονική-κλονική επιληπτική κρίση), ή κινήσεις τρόμου που αφορούν μόνο μικρό τμήμα του σώματος με ποικίλα επίπεδα συνείδησης (εστιακών επιληπτικών κρίσεων), μέχρι ανεπαίσθητη στιγμιαία απώλεια συνείδησης (αφαιρετική κρίση). Τις περισσότερες φορές αυτά τα επεισόδια διαρκούν λιγότερο από 2 λεπτά και παίρνει κάποιο χρόνο για επιστροφή στο κανονικό. Μπορεί επίσης να εμφανιστεί απώλεια ελέγχου ουροδόχου κύστης.
Οι επιληπτικές κρίσεις μπορεί να είναι προκλητές και απρόκλητες. Οι προκλητές κρίσεις οφείλονται σε στιγμιαίο συμβάν όπως χαμηλό σάκχαρο αίματος, στέρηση από οινόπνευμα, χαμηλό νάτριο αίματος, πυρετός, εγκεφαλίτιδα, ή εγκεφαλική διάσειση. Απρόκλητες επιληπτικές κρίσεις εμφανίζονται χωρίς γνωστή ή επιδιορθώσιμη αιτία που συνεχείς κρίσεις είναι πιθανές. Οι απρόκλητες κρίσεις μπορεί να προκαλούνται από άγχος ή στέρηση ύπνου (sleep deprivation). Ασθένειες του εγκεφάλου, όπου έχει υπάρξει τουλάχιστον μια κρίση και μακροπρόθεσμος κίνδυνος παραπέρα κρίσεων, είναι γνωστές ομαδικά ως επιληψία. Καταστάσεις που μοιάζουν με επιληπτικές κρίσεις, αλλά δεν είναι περιλαμβάνουν την λιποθυμία, μη επιληπτικά ψυγογενή συμβάντα και τρέμουλο.
Μια επιληπτική κρίση που διαρκεί για περισσότερο από μια σύντομη περίοδο χρόνου είναι ιατρικά επείγουσα. Οποιαδήποτε επιληπτική κρίση κρατά περισσότερο από 5 λεπτά πρέπει να αντιμετωπίζεται ως επιληπτική κατάσταση (status epilepticus). Μια πρώτη επιληπτική κρίση δεν απαιτεί μακροπρόθεσμη θεραπεία με αντισπασμωδικά φάρμακα (anti-seizure medications) εκτός και βρεθεί ειδικό πρόβλημα στο ηλεκτροεγκεφαλογράφημα (EEG) ή στην εγκεφαλική απεικόνιση. Συνήθως, είναι ασφαλές να ολοκληρωθεί η εξέταση που ακολουθεί μία μόνο κρίση ως εξωτερικού ασθενούς. Σε πολλούς, που φαίνεται να είναι η πρώτη επιληπτική κρίση, έχουν συμβεί προγενέστερα άλλες μικρότερες κρίσεις.
Μέχρι το 10% των ατόμων έχουν τουλάχιστον μια επιληπτική κρίση. Οι προκλητές επιληπτικές κρίσεις εμφανίζονται σε περίπου 3,5 ανά 10.000 άτομα τον χρόνο, ενώ οι απρόκλητες κρίσεις εμφανίζονται σε περίπου 4,2 ανά 10.000 άτομα τον χρόνο. Μετά από μια κρίση, η πιθανότητα εμφάνισης δεύτερης είναι περίπου 50%. Η επιληψία επηρεάζει περίπου το 1% του πληθυσμού τη δεδομένη χρονική στιγμή, με περίπου το 4% του πληθυσμού να επηρεάζεται κάποια στιγμή. Σχεδόν το 80% των ατόμων με επιληψία ζουν σε αναπτυσσόμενες χώρες. Σε πολλά μέρη, απαιτείται η διακοπή της οδήγησης μέχρι να μην έχουν κρίση για μια δεδομένη χρονική περίοδο.
Οι Κόρες της Σελήνης

Οι Κόρες της Σελήνης (Ισπανικά: "Hijas de la luna") είναι τηλενουβέλα μεξικάνικης παραγωγής του 2018. 

Πρωταγωνιστούν Μισέλ Ρενό, Ντανίλο Καρρέρα, Χάντε Φράσερ, Γεραλντίν Γαλβάν, Λόρε Γκρανιέβιτς Μάριο Μοράν, Γκονσάλο Πένια και Γιόναθαν Μπετσέρα.
Νικ Νόστρο

Ο Νικ Νόστρο (ιταλικά: Nicola "Nick" Nostro), (21 Απριλίου 1931 - 15 Ιουνίου 2014) ήταν Ιταλός σκηνοθέτης και σεναριογράφος, ο οποίος έγραψε πολλά από τα σενάρια του.
Χιρ και Ραντζιά

Η ιστορία των Χιρ και Ραντζιά είναι μία από τις πολλές δημοφιλείς τραγικές ιστορίες αγάπης από το Παντζάμπ, με κάποιες άλλες σημαντικές να αποτελούν οι ιστορίες των "Σόνι και Μαχιβάλ" και "Σασούι και Πουνούν". Υπάρχουν αρκετές ποιητικές αφηγήσεις της ιστορίας, με την πιο διάσημη να είναι αυτή που έγραψε ο Ουαρίς Σαχ το 1766 με τίτλο "Heer". Η πλοκή περιγράφει την ιστορία της αγάπης μεταξύ της Χιρ και του αγαπημένου της, Ραντζιά.

Επειδή η πλοκή της ιστορίας περιλαμβάνει μια αγάπη στην οποία αντιτίθενται τα μέλη των οικογενειών των πρωταγωνιστών και τελειώνει με τον θάνατο των δύο, η ιστορία συγκρίνεται συχνά με το θεατρικό του Ουίλλιαμ Σαίξπηρ, "Ρωμαίος και Ιουλιέτα".
Ναυμαχία της Ζανζιβάρης

Η Ναυμαχία της Ζανζιβάρης (αγγλικά: "Battle of Zanzibar"), ήταν μια αναμέτρηση μεταξύ της Γερμανικής "Kaiserliche Marine" και του Βρετανικού Βασιλικού Ναυτικού ("Royal Navy") στις αρχές του Πρώτου Παγκοσμίου Πολέμου. Ενώ εφοδιαζόταν άνθρακα στο δέλτα του Ποταμού Ρουφίτζι στη Γερμανική Ανατολική Αφρική, το Γερμανικό καταδρομικό "SMS Königsberg" πληροφορήθηκε ότι το Βρετανικό "HMS Pegasus", το οποίο ήταν τμήμα της Μοίρας του Ακρωτηρίου (της Καλής Ελπίδας) του Βασιλικού Ναυτικού το οποίο είχε σταλεί να αναμετρηθεί με το "Königsberg", είχε μεταβεί στη Ζανζιβάρη για επισκευή. Καπετάνιος του "Königsberg", ήταν ο Κυβερνήτης "Max Looff" και αποφάσισε να επιτεθεί στο "Pegasus" όσο αυτό ήταν ακόμη εντός του λιμένα.

Στις 20 Σεπτεμβρίου 1914 το "Königsberg" προσπέρασε το πλοίο προφυλακής "HMS Helmuth" στην είσοδο του λιμένος της Ζανζιβάρης. Το "Helmuth" ήταν ανήμπορο να προειδοποιήσει το "Pegasus" για την προσέγγιση του "Königsberg",[γιατί;] με αποτέλεσμα όταν το "Konigsberg" άρχισε τους πυροβολισμούς, το "Pegasus" κατελήφθη εξ' ολοκλήρου από έκπληξη. Το αποτέλεσμα ήταν το "Pegasus" να υποστεί σοβαρές ζημίες πριν ακόμα καταφέρει να επιστρέψει τα πυρά.

Τα πυροβόλα του "Königsberg" υπερτερούσαν αυτών στο "Pegasus", τα οποία συνεπώς δεν μπορούσαν να βλάψουν τον αντίπαλό τους. Η μονόπλευρη μάχη κατέληξε σε Γερμανική νίκη, το "Pegasus" βυθίστηκε αργά της ίδιας ημέρας, έχοντας απολέσει 38 μέλη από το πλήρωμά του.
Γκύντερ Στολλ

Ο Γκύντερ Στολλ (γερμανικά: Günther Stoll) (Ντουισμπούργκ, 18 Αυγούστου 1924 - Γκελσερκίτσεν, 10 Ιανουαρίου 1977), ήταν Γερμανός ηθοποιός των δεκαετίων του 1960 και του 1970.
Χιντέο Κοτζίμα

Ο Χιντέο Κοτζίμα (ιαπωνικά: 小島 秀夫, Χέπμπορν: Kojima Hideo) είναι Ιάπωνας σχεδιαστής βιντεοπαιχνιδιών. Είναι ευρύτερα γνωστός για τη δημιουργία της σειράς "Metal Gear". Το 2005 ίδρυσε το τμήμα ανάπτυξης βιντεοπαιχνιδιών Kojima Productions, υπό τον έλεγχο της Konami, ενώ το 2011 έγινε αντιπρόεδρος της Konami Digital Entertainment. Το 2015, η Kojima Productions αποσχίστηκε από την Konami και έγινε ανεξάρτητη εταιρεία παραγωγής. 

Έχει θεωρηθεί ως οτέρ στα βιντεοπαιχνίδια. Στις 10 Νοεμβρίου του 2019, ο Κοτζίμα βραβεύτηκε με δύο Ρεκόρ Γκίνες ως ο σκηνοθέτης βιντεοπαιχνιδιών με τους περισσότερους ακόλουθους στο Twitter και το Instagram.
Ντιπονεγκόρο

Ο Ντιπονεγκόρο (ινδονησιακά: Pangeran Diponegoro, 11 Νοεμβρίου 1785 στην Ιάβα - 8 Ιανουαρίου 1855 στο Μακασάρ, Ολλανδικές Ανατολικές Ινδίες) είναι ο εθνικός ήρωας της Ινδονησίας και ηγέτης της εξέγερσης της Ιάβας του 1825-1830 κατά των Ολλανδών αποικιοκρατών.
Μάρκο Λέτο

Ο Μάρκο Λέτο (ιταλικά: Marco Leto), (18 Ιανουαρίου 1931 - 21 Απριλίου 2016) ήταν Ιταλός κινηματογραφικός και τηλεοπτικός σκηνοθέτης και σεναριογράφος.
Πρωτάθλημα Καλαθοσφαίρισης Κίνας

Το Πρωτάθλημα Καλαθοσφαίρισης Κίνας (αγγλικά: Chinese Basketball Association, απλοποιημένα κινεζικά: 中国男子篮球职业联赛, παραδοσιακά κινεζικά: 中國男子籃球職業聯賽, πινγίν: "Zhōngguó Nánzǐ Lánqiú Zhíyè Liánsài") είναι η πρώτη επαγγελματική κατηγορία καλαθοσφαίρισης ανδρών στην Κίνα. Θεωρείται ευρέως ως το πιο αξιόλογο επαγγελματικό πρωτάθλημα ανδρών στην Ασία. 

Το πρωτάθλημα αναφέρεται συνήθως από τους οπαδούς ως CBA ("Chinese Basketball Association") και αυτό το ακρωνύμιο χρησιμοποιείται σε τακτική βάση ακόμη και στα κινεζικά. Η CBA δεν πρέπει να συγχέεται με το Εθνικό Πρωτάθλημα Καλαθοσφαίρισης (NBL, National Basketball League), το οποία είναι μία κατώτερη επαγγελματική κατηγορία. Υπάρχει επίσης το Πρωτάθλημα Καλαθοσφαίρισης Γυναικών (WCBA). 

Μερικοί Κινέζοι παίκτες που αγωνίστηκαν στο CBA στα πρώτα στάδια της σταδιοδρομίας τους - όπως οι Ουάνγκ Ζιζί, Μένγκε Μπατίρ, Γιάο Μινγκ, Γι Τζιανλιάν, Σουν Γουέ και Τσόου Τσι - έπαιξαν επίσης στο NBA. Άλλοι, όπως οι Σούε Γιουγιάνγκ και Ουάνγκ Τσελίν επιλέχθηκαν στο ντραφτ, αλλά δεν έπαιξαν στο NBA. 

Μόνο ένας περιορισμένος αριθμός ξένων παικτών επιτρέπεται σε κάθε ομάδα του CBA. Αξιοσημείωτοι παίκτες που έχουν αγωνιστεί στο CBA, είναι οι πρώην NBA All-Stars Στέφον Μάρμπουρι, Τρέισι Μακ Γκρέιντι, Γκίλμπερτ Αρίνας, Στιβ Φράνσις και Μέτα Γουόρλντ Πις, καθώς και αρκετοί βετεράνοι του NBA που θα γίνονταν CBA All Stars, όπως οι Μάικλ Μπίσλεϊ, Άαρον Μπρουκς, Τζίμερ Φρεντέτ, Αλ Χάρινγκτον, Λέστερ Χάντσον, Κένιον Μάρτιν, Ράντολφ Μόρις, Σάβλικ Ράντολφ και Τζέι Αρ Σμιθ.
Τουλ

Η Τουλ (γαλλικά: Toul) είναι γαλλική κοινότητα στο νομό Μερτ-ε-Μοζέλ, στα ανατολικά της Γαλλίας. Βρίσκεται στη Λωρραίνη, και αποτελεί τμήμα της διοικητικής περιοχής Γκραντ-Εστ. 

Ο πληθυσμός της πόλης ανέρχεται σε 15.707 κατοίκους (2016) και είναι το κέντρο ευρύτερης αστικής περιοχής με 22.793 κατοίκους (2016). 

Πρώην επισκοπικό πριγκιπάτο της Αγίας Ρωμαϊκής Αυτοκρατορίας, η Τουλ πέρασε υπό τον έλεγχο της Γαλλίας το 1552, κατά την εκστρατεία του βασιλιά Ερρίκου Β', πριν προσαρτηθεί στη Γαλλία οριστικά το 1648, σύμφωνα με τη Συνθήκη της Βεστφαλίας.

Οι κάτοικοι αναφέρονται ως Τουλουά (ζ).
Ενρίκο Γκρας

Ο Ενρίκο Γκρας (ιταλικά: "Enrico Gras"), (7 Μαρτίου 1919 - 5 Μαρτίου 1981) ήταν Ιταλός σκηνοθέτης και σεναριογράφος, ο οποίος σκηνοθέτησε 22 ταινίες μεταξύ 1941 και 1961.
Εθνικό Μουσείο του Πακιστάν

Το Εθνικό Μουσείο του Πακιστάν ( ) βρίσκεται στο Καράτσι.
Τζιάννι Πουτσίνι

Ο Τζιάννι Πουτσίνι (ιταλικά: Gianni Puccini) (9 Νοεμβρίου 1914 - 3 Δεκεμβρίου 1968) ήταν Ιταλός σκηνοθέτης και σεναριογράφος. Έγραψε σενάρια για 32 ταινίες μεταξύ 1940 και 1967 και σκηνοθέτησε επίσης 18 ταινίες μεταξύ 1951 και 1968.
Καν Σινγκ Νάμπα

Ο Μπάι Καν Σινγκ Νάμπα (30 Αυγούστου 1861 – 24 Νοεμβρίου 1938) ήταν ένας Παντζάμπι Σιχ λεξικογράφος και Εγκυκλοπαιδιστής. Το σημαντικότερο έργο του, Mahan Kosh, ενέπνευσε γενιές μελετητών που ήρθαν μετά από εκείνον. Έπαιξε επίσης ρόλο στο κίνημα Σινγκ Σαμπά.
Έλεβτσι

Το Έλεβτσι (σλαβομακεδονικά:Елевци, τουρκικά: Elessa) είναι χωριό στο Δήμο Τσεντάρ Ζούπα της Βόρειας Μακεδονίας.
Mahan Kosh

Το Guru Shabad Ratnakar Mahan Kosh, γνωστό με το πιο δημοφιλές όνομά του Mahan Kosh, είναι μια εγκυκλοπαίδεια γραμμένη στα Παντζάμπι η οποία συντάχθηκε από τον Καν Σινγκ Νάμπα, έπειτα από έρευνα και επίπονη προσπάθεια δεκατεσσάρων ετών. Αποτέλεσε την πρώτη εγκυκλοπαίδεια στα Παντζάμπι και περιέχει περισσότερες από 70,000 λέξεις, με μερικές από αυτές να διαθέτουν επαρκή αναφορά από τα Γκουρού Γκραντ Σαχίμπ, Ντασάμ Γκραντ, Γκουρ Πρατάπ Γκραντ και άλλα βιβλία του Σιχισμού. Θεωρείται ένα πρωτοποριακό έργο όσον αφορά τον αντίκτυπό του μέχρι και σήμερα και το επίπεδο της μελέτης του.
Μαξ Άρθουρ Μακώλιφ

Ο Μάικλ ΜακΏλιφ, επίσης γνωστός ως Μαξ Άρθουρ Μακώλιφ (10 Σεπτεμβρίου 1841 − 15 Μαρτίου 1913), ήταν ανώτερος Σιχ-Βρετανός διοικητής, παραγωγικός μελετητής και συγγραφέας. Ο Μακώλιφ είναι γνωστός για τη μετάφραση των Σιχ ιερών κειμένων και της ιστορίας του Σιχισμού στην αγγλική γλώσσα.
Μάχη του Γιασίνι

Η Μάχη του Γιασίνι (αγγλικά: "Battle of Yasin", "Battle of Jasin", "Battle of Jasini", ή "Battle of Jassini") ήταν μια μάχη του Α΄ Παγκοσμίου Πολέμου η οποία έλαβε χώρα στις 18 και 19 Ιανουαρίου 1915, στο Γιασίνι ("Jassin") στη συνοριακή πλευρά της Γερμανικής Ανατολικής Αφρικής με τη Βρετανική Ανατολική Αφρική, μεταξύ της Γερμανικής δύναμης "Schutztruppe" (αποικιακή δύναμη) και των Βρετανικών και Ινδικών δυνάμεων. Το Γιασίνι είχε πρωτύτερα καταληφθεί στις 25 Δεκεμβρίου 1914, από τους Βρετανούς, προκειμένου να εξασφαλιστούν τα σύνορα μεταξύ της Βρετανικής Ανατολικής Αφρικής και της Γερμανικής επικράτειας, αλλά υπερασπίζονταν ασθενώς από μια φρουρά τεσσάρων λόχων με ινδικά στρατεύματα, διοικούμενα από τον Συνταγματάρχη "Raghbir Singh" και αριθμώντας λίγο πάνω από 300 άνδρες. Κατά τη διάρκεια της μάχης, σκοτώθηκε ο συνταγματάρχης "Raghbir Singh".

Ο Γερμανός διοικητής Αντισυνταγματάρχης Πάουλ Έμιλ φον Λέτοβ-Φόρμπεκ ("Paul Emil von Lettow-Vorbeck"), αποφάσισε να επιτεθεί στο Γιασίνι, προκειμένου να αποτρέψει περαιτέρω κίνδυνο στην Τάνγκα, η οποία βρισκόταν πάνω από 50 χιλιόμετρα νοτίως και είχε προηγουμένως ήδη υπερασπιστεί επιτυχώς μια Βρετανική επίθεση. Εννέα λόχοι της "Schutztruppe" με Ευρωπαίους αξιωματικούς, συγκεντρώθηκαν γι' αυτή την επίθεση. Την πρώτη ημέρα, οι Ινδοί αντιστάθηκαν, με τους Ασκάρι του φον Λέτοβ-Φόρμπεκ, να διανυκτερεύσουν σε βαλτώδη εδάφη.

Αμέσως μετά την παράδοση της Βρετανικής δύναμης, οι Βρετανοί Λοχαγοί Χάνσον ("Hanson") και Τέρνερ ("Turner") οδηγήθηκαν στον φον Λέτοβ-Φόρμπεκ. Τους συνεχάρη για την υπεράσπιση της πόλης και προκειμένου τους απελευθερώσει, ζήτησε να του δώσουν το λόγο τους να μην ξανά πολεμήσουν κατά τη διάρκεια του πολέμου.
Εθνικό Μουσείο του Μπαχρέιν

Το Εθνικό Μουσείο του Μπαχρέιν (αραβικά:متحف البحرين الوطني‎) είναι το μεγαλύτερο και παλαιότερο δημόσιο μουσείο στο Μπαχρέιν. Βρίσκεται στη Μανάμα, δίπλα στο Εθνικό Θέατρο του Μπαχρέιν. Άνοιξε στις 15 Δεκεμβρίου 1988 από τον Εμίρη του Μπαχρέιν Ισά μπιν Σαλμάν Αλ Χαλίφα και το μουσειακό συγκρότημα κόστους 30 εκατομμυρίων δολαρίων, που ανέρχεται σε 27.800 τετραγωνικά μέτρα, είναι το δημοφιλέστερο τουριστικό αξιοθέατο της χώρας. Πιστεύεται ότι είναι το πρώτο σύγχρονο μουσείο στην Αραβική Χερσόνησο.
Όλγα Λοΐζου

Η Όλγα Λοΐζου (γεννηθείσα στις 3 Δεκεμβρίου 1961) είναι Κύπρια κολυμβήτρια. Συμμετείχε στη κολύμβηση 100 μέτρων ελεύθερο στους Ολυμπιακούς Αγώνες 1980 στην Μόσχα της Σοβιετικής Ένωσης.
Μαρία Αβρααμίδου

Η Μαρία Αβρααμίδου (γεννηθείσα στις 6 Οκτωβρίου 1993) είναι Κύπρια παίκτρια της αντιπτέρισης. Το 2013, έγινε η φιναλίστ του γυναικείου τουρνουά αντιπτέρισης Σάιπρους Ιντερνάσιοναλ. Συμμετείχε στον τελικό εκπροσωπώντας την Κύπρο με την Στέλλα Κνέκνα στο διπλό γυναικών, όπου έχασαν από την Ουαλία.
Ντιάνα Κνέκνα

Η Ντιάνα Κνέκνα (ή Φιλίποβα, γεννηθείσα στις 11 Ιουλίου του 1971) είναι Βουλγάρα παίκτρια της αντιπτέρισης, η οποία αγωνίστηκε αργότερα για την Κύπρο. Έχει αγωνιστεί στο διπλό γυναικών στους θερινούς Ολυμπιακούς αγώνες 1992 στη Βαρκελώνη.
Στέλλα Κνέκνα

Η Στέλλα Κνέκνα (γεννηθείσα στις 20 Φεβρουαρίου 1993) είναι Κύπρια παίκτρια της αντιπτέρισης. Το 2013, έγινε η φιναλίστ του γυναικείου τουρνουά αντιπτέρισης Σάιπρους Ιντερνάσιοναλ. Συμμετείχε στον τελικό εκπροσωπώντας την Κύπρο με την Μαρία Αβρααμίδου στο διπλό γυναικών, όπου έχασαν από την Ουαλία.
Βερόνικα Λέικ

Η Βερόνικα Λέικ (αγγλικά: 
Veronica Lake), (14 Νοεμβρίου 1922 - 7 Ιουλίου 1973) ήταν Αμερικανίδα ηθοποιός.
Κρις Μπαμπ

Ο Κρις Μπαμπ ("Chris Babb", γενν. 14 Φεβρουαρίου 1990) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ για τον Προμηθέα Πατρών.
Βασίλειο της Βουργουνδίας

Το Βασίλειο της Βουργουνδίας ήταν ένα όνομα που αποδόθηκε σε διάφορα κράτη στην Δυτική Ευρώπη κατά την διάρκεια του Μεσαίωνα. Η ιστορική Βουργουνδία περιέχει συνοριακές περιοχές ανάμεσα στην Γαλλία, την Ιταλία και την Ελβετία με τις πόλεις Γενεύη και Λυών. Η Βουργουνδία σαν πολιτική οντότητα υπήρξε σε πολλές διαφορετικές μορφές με άλλα σύνορα ιδιαίτερα όταν διαιρέθηκε σε Άνω Βουργουνδία και Κάτω Βουργουνδία. Οι δύο από τις ενότητες αυτές η πρώτη τον 6ο και η δεύτερη τον 11ο αιώνα πήραν τον τίτλο Βασίλειο της Βουργουνδίας, άλλοι τίτλοι ήταν Κομητεία της Προβηγκίας που συνταυτιζόταν με την Κάτω Προβηγκία, Δουκάτο της Βουργουνδίας και Κομητεία της Βουργουνδίας.
Κασπάρ Γκαραμπετιάν

Ο Κασπάρ Γκαραμπετιάν ή Καραμπετιάν (αρμενικά: Գասպար Կարապետյան, Αθήνα, 29 Ιανουαρίου 1948) είναι Έλληνας ακτιβιστής αρμενικής καταγωγής. Κατέχει τη θέση του Προέδρου της Ευρωπαϊκής Αρμενικής Ομοσπονδίας για την Δικαιοσύνη και την Δημοκρατία (EAFJD).
Γραμμένη Δράμας

Η Γραμμένη Δράμας είναι πεδινό χωριό της Ανατολικής Μακεδονίας στην Περιφερειακή Ενότητα Δράμας και αποτελεί δημοτική ενότητα του Δήμου Προσοτσάνης. Βρίσκεται στα δυτικά του νομού, πολύ κοντά στις πηγές του Αγγίτη ποταμού και στο σπήλαιο του Αγγίτη (ή σπήλαιο του Μααρά), σε υψόμετρο 125 μέτρων. Η τοποθεσία του χωριού είναι πολύ κοντά στο όρος Φαλακρό προς βορρά, και προς δυσμάς στο Μενοίκιο όρος. Οι μόνιμοι κάτοικοι του χωριού ανέρχονται σε 320, σύμφωνα με την απογραφή του 2011.
Τομ Λέεμπ

Ο Τομ Λέεμπ (γ. 21 Μαρτίου 1989) είναι Γάλλος ηθοποιός, τραγουδιστής και κωμικός. Θα εκπροσωπούσε τη Γαλλία στον Διαγωνισμό Τραγουδιού της Eurovision 2020, ο οποίος αναβλήθηκε λόγω της πανδημίας COVID-19.
Αθανασία Τοτσίδου

Η Αθανασία Τοτσίδου (19 Ιουνίου 1989, Μόναχο) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα του Ολυμπιακού Πειραιώς στο Πρωτάθλημα Βόλεϊ Λιγκ της Ελλάδας ως ακραία και διαγώνια.
Πανελλήνιο πρωτάθλημα επιτραπέζιας αντισφαίρισης ανδρών-γυναικών 1961

Το Πανελλήνιο πρωτάθλημα επιτραπέζιας αντισφαίρισης ανδρών-γυναικών 1961 ήταν η 5η διοργάνωση του Πανελληνίου Πρωταθλήματος Επιτραπέζιας Αντισφαίρισης, που διεξήχθη από την Ελληνική Φίλαθλη Ομοσπονδία Επιτραπέζιας Αντισφαίρισης (Ε.Φ.Ο.Επ.Α.). Στο πρωτάθλημα διεξήχθησαν τα αγωνίσματα απλό ανδρών, απλό γυναικών, διπλό ανδρών, διπλό γυναικών και διπλό μικτό. 

Ο Σπήλιος Γιαννακόπουλος του Παναθηναϊκού Α.Ο. και η Λουκία Σκριβάνου του Ολυμπιακού Σ.Φ.Π. αναδείχθηκαν πρωταθλητές Ελλάδος στο απλό.
Πανελλήνιο πρωτάθλημα επιτραπέζιας αντισφαίρισης ανδρών-γυναικών 1966

Το Πανελλήνιο πρωτάθλημα επιτραπέζιας αντισφαίρισης ανδρών-γυναικών 1966 ήταν η 10η διοργάνωση του Πανελληνίου Πρωταθλήματος Επιτραπέζιας Αντισφαίρισης, που διεξήχθη από την Ελληνική Φίλαθλη Ομοσπονδία Επιτραπέζιας Αντισφαίρισης (Ε.Φ.Ο.Επ.Α.). Στο πρωτάθλημα διεξήχθησαν τα αγωνίσματα απλό ανδρών, απλό γυναικών, διπλό ανδρών, διπλό γυναικών και διπλό μικτό. 

Ο Χρήστος Χριστοδουλάτος της Α.Ε.Κ. και η Λουκία Σκριβάνου του Ολυμπιακού Σ.Φ.Π. αναδείχθηκαν πρωταθλητές Ελλάδος στο απλό.
Πανελλήνιο πρωτάθλημα επιτραπέζιας αντισφαίρισης ανδρών-γυναικών 1968

Το Πανελλήνιο πρωτάθλημα επιτραπέζιας αντισφαίρισης ανδρών-γυναικών 1968 ήταν η 12η διοργάνωση του Πανελληνίου Πρωταθλήματος Επιτραπέζιας Αντισφαίρισης, που διεξήχθη από την Ελληνική Φίλαθλη Ομοσπονδία Επιτραπέζιας Αντισφαίρισης (Ε.Φ.Ο.Επ.Α.). Στο πρωτάθλημα διεξήχθησαν τα αγωνίσματα απλό ανδρών, απλό γυναικών, διπλό ανδρών, διπλό γυναικών και διπλό μικτό. 

Ο Χρήστος Χριστοδουλάτος της Α.Ε.Κ. και η Λουκία Σκριβάνου του Ολυμπιακού Σ.Φ.Π. αναδείχθηκαν πρωταθλητές Ελλάδος στο απλό.
Καρλ Λούντβιχ Ζήγκελ

Ο Καρλ Λούντβιχ Ζήγκελ ("Carl Ludwig Siegel", 31 Δεκεμβρίου 1896 – 4 Απριλίου 1981) ήταν Γερμανός μαθηματικός, με ερευνητικό έργο κυρίως στην αναλυτική θεωρία αριθμών. Είναι γνωστός, μεταξύ άλλων για το Θεώρημα Thue–Siegel–Roth στη διοφαντική προσέγγιση και τη σχέση Smith-Minkowski-Siegel. Είχε χαρακτηρισθεί ως ένας από τους σημαντικότερους μαθηματικούς του 20ού αιώνα παγκοσμίως.

Ο Αντρέ Βέιλ, χωρίς δισταγμό, είχε κατονομάσει τον Ζήγκελ ως τον μεγαλύτερο μαθηματικό του πρώτου μισού του 20ού αιώνα, ενώ ο Άτλε Σέλμπεργκ είχε δηλώσει για τον Ζήγκελ και το έργο του:
Γιάννης Καραμήτσος

Ο Γιάννης Καραμήτσος (1923 – 18 Ιουνίου 2013) ήταν Έλληνας δημοσιογράφος, ποιητής και συγγραφέας, από τους πρώτους που ασχολήθηκαν στην Ελλάδα με το ναυτιλιακό ρεπορτάζ.

Ο Γιάννης Καραμήτσος γεννήθηκε στην Ύδρα, αλλά μεγάλωσε και έζησε στον Πειραιά. Μετά τις γυμνασιακές σπουδές του επιδόθηκε στη δημοσιογραφία. Με την ειδίκευσή του στα ελληνικά ναυτιλιακά θέματα, διετέλεσε κατά καιρούς στέλεχος πολλών ημερήσιων εφημερίδων, αλλά και περιοδικών. Μέλος της Ενώσεως Συντακτών, εκτός των άλλων ασχολιών του ήταν επί σειρά ετών αρχισυντάκτης στο μηνιαίο ναυτιλιακό και τουριστικό περιοδικό "Μέντωρ".

Από την άλλη πλευρά, από τα νεανικά του χρόνια ο Καραμήτσος ασχολήθηκε με την ποίηση και την κριτική της. Δημοσίευσε στίχους και κριτικά σημειώματα σε περιοδικά και εφημερίδες. Το 1945 εξέδωσε και διεύθυνε ο ίδιος ένα βραχύβιο περιοδικό γραμμάτων και τεχνών, τη «Λογοτεχνία», με υψηλούς πνευματικούς στόχους. Ολιγογράφος ως ποιητής, ο Καραμήτσος ήταν προσηλωμένος στην ακρίβεια του λόγου του και παρουσίασε κατά διαστήματα, σε διάφορα λογοτεχνικά περιοδικά, μια σειρά ποιημάτων, που προκάλεσαν εντύπωση για τον προσωπικό τους τόνο και για την εκφραστική πρωτοτυπία τους.
Χαμένος Παράδεισος

Ο Χαμένος Παράδεισος, ή αλλιώς Απολεσθείς Παράδεισος (αγγλικά: "Paradise Lost"), είναι ένα έπος του Άγγλου ποιητή Τζον Μίλτον (John Milton), γραμμένο σε δεκασύλλαβο ιαμβικό ανομοιοκατάληκτο στίχο (blank verse). Θέμα του έχει την απώλεια του Παραδείσου, τόσο από το πρώτο ανθρώπινο ζεύγος, τον Αδάμ και την Εύα, όσο και από τους επαναστάτες αγγέλους με αρχηγό τους τον Σατανά. Δημοσιεύτηκε το 1667 και περιείχε αρχικά δέκα βιβλία (άσματα), τα οποία στη β' έκδοση (1674) έγιναν δώδεκα. Θεωρείται ως το σπουδαιότερο έργο του Μίλτον και ένα από τα σημαντικότερα της αγγλικής και γενικότερα της παγκόσμιας λογοτεχνίας.
Γιώργος Καρανικολός

Ο Γιώργος Θ. Καρανικολός (1892-1950) ήταν Έλληνας ποιητής και μεταφραστής.

Ο Γιώργος Καρανικολός γεννήθηκε στον Πύργο Ηλείας και, αφού τελείωσε το εξατάξιο γυμνάσιο, έφυγε για τη Γερμανία. Εκεί παρέμεινε επί 15 χρόνια, σπουδάζοντας νομικά και πολιτικές επιστήμες, αλλά και μελετώντας μόνος του τη δυτικοευρωπαϊκή και ιδίως τη γερμανική λογοτεχνία. Επιστρέφοντας στην Ελλάδα το 1924, ο Καρανικολός εγκαταστάθηκε τελικώς στην Αθήνα, όπου συνεργάσθηκε στο "Εγκυκλοπαιδικό Λεξικό" του Ελευθερουδάκη, έγινε διευθυντής της εφημερίδας "Ελληνική Φωνή" και τελικώς σχολιαστής στην εφημερίδα "Το Βήμα".

Ο Γιώργος Καρανικολός συνέθεσε πολλά ποιήματα και συνέγραψε φιλολογικές μελέτες. Σημαντικότερο ωστόσο είναι το μεταφραστικό του έργο, και ιδίως η αριστοτεχνική μετάφραση των απάντων του Γερμανού ποιητή Ράινερ Μαρία Ρίλκε, η οποία εκδόθηκε μετά τον πρόωρο θάνατο του Καρανικολού σε ηλικία 58 ετών. Μετέφρασε επίσης το θεατρικό έργο του Γκέοργκ Μπύχνερ "Ο θάνατος του Δαντών", που ανέβηκε σε αυτή τη μετάφραση από το Εθνικό Θέατρο το 1974.
2022

"Η παρούσα σελίδα αφορά το έτος 2022 κατά το Γρηγοριανό ημερολόγιο"<br>

Το 2022 θα αρχίσει ημέρα Σάββατο κατά το Γρηγοριανό ημερολόγιο. Θα είναι το 2022ο έτος της Κοινής Χρονoλογίας, το 22ο έτος της 3ης χιλιετίας, το 22ο έτος του 21ου αιώνα και το 3ο έτος της δεκαετίας του 2020.
Καρίνολα

Η Καρίνολα ("Carinola") είναι μικρή πόλη και δήμος ("comune") στην Καμπανία της Ιταλίας, και συγκεκριμένα στην Επαρχία της Καζέρτας. Η Καρίνολα βρίσκεται περίπου 45 χιλιόμετρα βορειοδυτικά της Νάπολης και περί τα 30 χιλιόμετρα βορειοδυτικά της πόλεως Καζέρτας, σε γεωγραφικές συντεταγμένες πλάτος 41°11΄ Βόρειο και μήκος 13°59΄ Ανατολικό.

Ο δήμος της Καρίνολα συνορεύει με τους εξής άλλους 4 δήμους: Φαλτσιάνο ντελ Μάσσικο, Φρανκολίζε, Σέσσα Αουρούνκα και Τεάνο.
Μπράιον Μπλέικ

Ο Μπράιον Μπλέικ ("Brayon Blake", γενν. 5 Δεκεμβρίου 1995) είναι Αμερικανός επαγγελματίας καλαθοσφαιριστής, ο οποίος αγωνίζεται ως σμολ φόργουορντ για το Περιστέρι.
Ιωάχαζ

Ο Ιωάχαζ (, ) είναι Βιβλικό πρόσωπο και ένας απο τους φερόμενους βασιλείς του Ιούδα. H βασιλεία του διήρκησε για τρείς μήνες κατά το έτος 609 π.Χ. Ήταν ο τέταρτος γιος του βασιλιά Ιωσία όπου, μετά τον θάνατό του, τον διαδέχθηκε αντί του μεγάλου του αδελφού. Παρ'όλα αυτά, μετά απο τρεις μήνες ο Φαραώ Νεχώ Β΄ της Αιγύπτου αιχμαλώτισε τον Βασιλιά Ιωάχαζ και έκανε βασιλιά τον 25χρονο αδελφό του, Ελιακείμ (αργότερα γνωστό ως Ιωακείμ). Το αρχικό του όνομα ήταν Σαλούμ. (Α' Παρ. 3,15)
Αριάνα Μαρί

Η Αριάνα Μαρί, γεννήθηκε στις 15 Μαρτίου 1993 στο Τέξας των Η.Π.Α. και είναι αμερικανίδα ηθοποιός πορνογραφικών ταινιών.
Φριτς Γουίλιαμ Μισέλ

Ο Φριτς Γουίλιαμ Μισέλ ("Fritz-William Michel", γεννήθηκε το 1980) είναι πολιτικός . Διορίστηκε υπηρεσιακός πρωθυπουργός της Αϊτής στις 22 Ιουλίου 2019, όμως ο διορισμός του δεν εγκρίθηκε από το Κοινοβούλιο. 

Το Κοινοβούλιο της Αϊτής ανακοίνωσε ότι η επικύρωση του επίσημου διορισμού του ως Πρωθυπουργού είχε αναβληθεί επ' αόριστον. Νωρίτερα ήταν ανώτατος λογιστής στο υπουργείο Οικονομίας και Οικονομικών από το 2009 ως το 2011.

Τελικά, ο διορισμός του Μισέλ δεν εγκρίθηκε από το κοινοβούλιο.
Όντρεϊ Τανγκ

Η Όντρεϊ Τανγκ (18 Απριλίου 1981, γνωστή στο παρελθόν σαν Αούτριους Τανγκ) είναι Ταϊβανέζα προγραμματίστρια ελευθέρου λογισμικού, η οποία είχε συμπεριληφθεί μέσα στις δέκα σπουδαιότερες μορφές της ταϊβανικής πληροφορικής. Τον Αύγουστο του 2016, της ζητήθηκε να συμμετάσχει στην κυβέρνηση κι έγινε υπουργός άνευ χαρτοφυλακίου. Είναι η πρώτη τρανς που συμμετέχει σε υψηλή κυβερνητική θέση.
Φατέχ Σινγκ

Ο Σαχιμπζαντά Φατέχ Σινγκ Τζι (12 Δεκεμβρίου 1699 – 26 Δεκεμβρίου 1704) ήταν ο τέταρτος και νεότερος γιος του Γκουρού Γκομπίντ Σινγκ. Αυτός και ο μεγαλύτερος αδερφός του, ο Σαχιμπζαντά Ζοραβάρ Σινγκ, θανατώθηκαν με περιτοίχιση από τους Μουγκάλ, καθώς αρνήθηκαν να εγκαταλείψουν την πίστη τους. Γι'αυτό το λόγο θεωρούνται οι πιο σημαντικοί μάρτυρες στην αίρεση των Σιχ. Είναι γνωστός και με το όνομα μπάμπα Φατέχ Σινγκ. Ο όρος Μπάμπα χρησιμοποιείται ως τιμητικός τίτλος για ηλικιωμένους, σεβαστούς από την κοινωνία για τη μόρφωση τους.
Κομμιφόρος η μύρρα

δεξιά|μικρογραφία|Μύρο, η σκληρυμένη ρητίνη που εξάγεται από την "Commiphora myrrha".
Η Κομμιφόρος η μύρρα (επιστημονική ονομασία: Commiphora myrrha), ονομάζεται μύρο ή μύρρο ("myrrh"), Αφρικανικό μύρο ("African myrrh"), "herabol myrrh", Σομάλικο μύρο ("Somali myrrhor"), κοινό μύρο ("common myrrh"), ή κόμμι μύρου ("gum myrrh") είναι δένδρο της οικογένειας "Burseraceae". Είναι από τα πρωταρχικά δένδρα τα οποία χρησιμοποιούνται στην παραγωγή του μύρου, τη ρητίνη η οποία γίνεται από το χυμό ("sap") του ξηρού δένδρου. Το δένδρο είναι εγγενές στην Αραβική χερσόνησο (Ομάν, Υεμένη) και στην Αφρική (Τζιμπουτί, Αιθιοπία, Σομαλία, Βορειοανατολική Κένυα).Στα Αραβικά ονομάζεται 'μουρ' (المر), που σημαίνει πικρό, είναι από το κόμμι του δένδρου και το κόμμι, μοιράζονται την ίδια ονομασία. Το έλαιο είναι πολύ γνωστό και ονομάζεται "Oleoresin". Στη Μέκκα είναι πολύ γνωστό και ονομάζεται ‘"Mur Makki"’. Είναι αντισηπτικό, αντιμυκητιασικό, αντιπαρασιτικό και μπορεί να χρησιμοποιηθεί για απολύμανση δια καπνού ή για στοματική χρήση. Έχει χρησιμοποιηθεί ως στυπτικό, αντισηπτικό, αντιπαρασιτικό, αντιβηχικό, εμμηναγωγό και ως αντισπασμωδικός παράγοντας. Συχνά περιλαμβάνεται σε μείγματα που χρησιμοποιούνται για τη θεραπεία σκωλήκων, τραυμάτων και σηψαιμίας. Στη "Hadees" αναφέρεται ως απολυμαντικό δια του καπνού με αυτό και έχει βρεθεί ότι είναι πολύ χρήσιμο ως τέτοιο.
Αντώνης Μπαλωμενάκης

Ο Αντώνης Μπαλωμενάκης (1954-2020) ήταν Έλληνας δικηγόρος και πολιτικός.

Γεννήθηκε στις 18 Ιανουαρίου 1954 στα Χανιά και σπούδασε στη Νομική Σχολή του Πανεπιστημίου Αθηνών. Εξελέγη βουλευτής Χανίων με τον ΣΥΡΙΖΑ στις εκλογές του Σεπτεμβρίου του 2015. Απεβίωσε στις 3 Ιανουαρίου 2020 σε ηλικία 65 ετών.
Μόουζες Κίνγκσλεϊ

Ο Μόουζες Κίνγκσλεϊ ("Moses Kingsley") (Ενούγκου, 16 Νοεμβρίου 1994) είναι Νιγηριανός επαγγελματίας καλαθοσφαιριστής, ο οποίος αγωνίζεται ως Πάουερ φόργουορντ / Σέντερ για την Α.Ε.Κ.
Sailfish OS

μικρογραφία|Χακαθώνιος με τα Jolla, Mer και Nemo Mobile τον Σεπτέμβριο του 2012
Το Sailfish OS είναι λειτουργικό σύστημα το οποίο είναι βασισμένο στο Linux. Βασίζεται σε εγχειρήματα ανοιχτού κώδικα όπως το Mer και συμπεριλαμβάνει μια διεπαφή χρήστη κλειστού κώδικα. Το λειτουργικό έχει αναπτυχθεί από τη φινλανδική εταιρεία Jolla.

Το λειτουργικό σύστημα διατίθεται στα έξυπνα τηλέφωνα και ταμπλέτες της Jolla (η πώληση των ταμπλετών σταμάτησε το 2016 αλλά υποστηρίζονται ακόμα με ενημερώσεις λογισμικού) και σε συσκευές που χρησιμοποιούν το λειτουργικό κατόπιν άδειας. Το λειτουργικό σύστημα μπορεί να χρησιμοποιηθεί και για έξυπνα τηλέφωνα και υπολογιστές ταμπλέτα άλλων εταιριών. Το Sailfish OS μπορεί να χρησιμοποιηθεί για πολλά είδη συσκευών.
Μπελέ

Το Μπελέ (γαλλικά: Belley) είναι κοινότητα στα ανατολικά της Γαλλίας, στην περιοχή Ωβέρνη-Ρον-Αλπ. Είναι υπονομαρχία του νομού Αιν με πληθυσμό 9.103 κατοίκους (2017).

Ιστορική πρωτεύουσα της παλιάς επαρχίας Μπυζέ, το Μπελέ βρέθηκε σε διαφορετικό βασίλειο αρκετές φορές κατά τον Μεσαίωνα. Στα τέλη του 10ου αιώνα, η πόλη ανήκε στα εδάφη της Αγίας Ρωμαϊκής Αυτοκρατορίας. Από τον 11ο αιώνα, βρισκόταν κυρίως υπό την κυριαρχία των κομήτων της Σαβοΐας. Οι επίσκοποι διαδραμάτισαν επίσης πολιτικό ρόλο ως άρχοντες του Μπελέ έως την ενσωμάτωση στη Γαλλία το 1601.

Οι κάτοικοί του ονομάζονται Μπελεζάν.
Κοινοβούλιο της Αϊτής

Το Κοινοβούλιο της Αϊτής (γαλλικά: Parlement Haïtien, αϊτινά; "Palman Ayisyen") είναι η διθάλαμη (αποτελούμενη από δύο σώματα) βουλή της Αϊτής. Αποτελείται από την Άνω Βουλή, η οποία είναι η Γερουσία, και την Κάτω Βουλή, η οποία είναι η Βουλή των Αντιπροσώπων. Αμφότερες συνεδριάζουν στην πρωτεύουσα Πορτ ο Πρενς.
Σέτραχος

Ο Σέτραχος είναι ποταμός στην επαρχία Λευκωσίας. Στην πορεία του ποταμού κατασκευάστηκε φράγμα το οποίο οδήγησε στη δημιουργία της Τεχνητής Λίμνης Καλοπαναγιώτη, η οποία παρέχει νερό άδρευσης σε μια μεγάλη περιοχή. Έχει μήκος 25 χιλιόμετρα. Πηγάζει από τα βουνά του Τροόδους και εκβάλει στον κόλπο της Μόρφου. Είναι γνωστός και σαν "ποταμός της Μαραθάσας" γιατί διασχίζει την κοιλάδα της Μαραθάσας.
Heigh-Ho

Το "Heigh-Ho" είναι ένα τραγούδι, το οποίο συμπεριλήφθηκε στo soundtrack της πρώτης ταινίας μεγάλου μήκους κινουμένων σχεδίων της Disney, Η Χιονάτη και οι Επτά Νάνοι, του 1937. Το άλμπουμ είχε κυκλοφορήσει τον Ιανουάριο του 1938. Το κομμάτι γράφτηκε από τους Φρανκ Τσόρτσιλ (μουσική) και Λάρι Μόρεϊ (στίχους) και ερμηνεύθηκε από τους Ρόι Άτγουελ, Πίντο Κόλβιγκ, Μπίλι Γκίλμπερτ, Ότις Χάρλαν και Σκότι Μάτρο.

Πρόκειται για ένα από τα πιο δημοφιλή τραγουδία της ταινίας, το οποίο ακούγεται στην ταινία, με τους νάνους να το τραγουδουν, κατά τη διάρκεια της καθημερινής τους ρουτίνας (δουλειά στο ορυχίο και πίσω στο σπίτι). Επίσης, οι Νάνοι εμφανίζονται για πρώτη στην ταινία, υπό το άκουσμα αυτού του κομματιού. Το κομμάτι από τη στιγμή της κυκλοφορίας του, έχει κυκλοφορήσει σε δεκάδες άλλα μέσα, είτε της Disney, είτε σε τρίτα.
Κουνουπιέρης

Ο Κουνουπιέρης (επιστημονική ονομασία "Gambusia affinis") είναι ένα είδος ψαριού του γλυκού νερού. Είναι μικρό σε μέγεθος. Το θηλυκό μπορεί να διακρίνεται από το αρσενικό από το μεγαλύτερο μέγεθος και από ένα σημείο στο οπίσθιο μέρος της κοιλιάς. Το όνομα "κουνουπιέρης" δόθηκε επειδή η διατροφή του εν λόγω ιχθύος μερικές φορές αποτελείται από μεγάλο αριθμό νυμφών κουνουπιών, σε σχέση με το σωματικό μέγεθος του. Ζει στα γλυκά νερά σε φράκτες ή δεξαμενές.
Τόμας Σύντεναμ

Ο Τόμας Σύντεναμ () (10 Σεπτεμβρίου 1624 - 29 Δεκεμβρίου 1689) ήταν Άγγλος γιατρός . Ήταν ο συγγραφέας ενός βιβλίου ιατρικής με τίτλο «"Observationes Medicae»," το οποίο αποτέλεσε για δύο περίπου αιώνες το αγγλικό βιβλίο αναφοράς σε θέματα κλινικής ιατρικής, με αποτέλεσμα ο συγγραφέας του να αναφέρεται ως ο «Άγγλος Ιπποκράτης». Μεταξύ των πολυάριθμων επιτευγμάτων του ήταν και η περιγραφή της νόσου, που στις περισσότερες γλώσσες και στα ελληνικά συγγράμματα καταχωρείται ως η «"χορεία του Σύντεναμ"».
Καουσέα Νατάνο

Ο Καουσέα Νατάνο ("Kausea Natano", γεν. το 1957) είναι πολιτικός από το Τουβαλού και ο 13ος πρωθυπουργός της χώρας από τις 19 Σεπτεμβρίου 2019. Είναι επίσης βουλευτής στην περιφέρεια Φουναφούτι, έχοντας υπηρετήσει αντιπρόεδρος της κυβέρνησης και υπουργός Επικοινωνιών επί πρωθυπουργίας του Γουίλι Τελάβι.

Προτού αρχίσει να ασχολείται με τα κοινά, ο Νατάνο ήταν διευθυντής Τελωνείων του Τουβαλού, ακι επίσης υπηρέτησε ως βοηθός γραμματέας στο υπουργείο Οικονομικών και Οικονομικού Σχεδιασμού.
Έπειτα από τις γενικές εκλογές του 2019, στις 19 Σεπτεμβρίου 2019, ο Νατάνο εξελέγη από τα μέλη του κοινοβουλίου ως πρωθυπουργός με ψήφους 10-6.
Ένωσις Λαϊκών Κομμάτων

Η Ένωσις Λαϊκών Κομμάτων ή Ένωσις Λαϊκού Κόμματος (Ε.Λ.Κ.) ήταν ελληνική εκλογική συμμαχία. Συμμετείχε μόνο στις βουλευτικές εκλογές του 1958.
Madness

Οι Madness είναι αγγλικό ska συγκρότημα από το Camden Town. Σχηματίστηκαν το 1976. Ένα από τα σημαντικότερα συγκροτήματα της δεκαετίας του 1970 και της δεκαετίας του 1980, συνεχίζουν να παίζουν με έξι από τα επτά μέλη της αρχικής τους σειράς.
Frégates de taille intermédiaire

Το Frégates de taille intermédiaire (FTI) (ΦΕΜ, ελληνικά: Φρεγάτες με ενδιάμεσο μέγεθος) είναι ένα γαλλικό στρατιωτικό πρόγραμμα σχεδιασμού και δημιουργίας μιας κατηγορίας φρεγατών που θα χρησιμοποιηθούν από το Γαλλικό Πολεμικό Ναυτικό. Προς το παρόν, το πρόγραμμα αποτελείται από πέντε πλοία, τα οποία προβλέπεται να τεθούν σε υπηρεσία από το 2023 και μετά. Ο τύπος φρεγάτας χαρακτηρίστηκε στη συνέχεια ως "Frégate de Défense et d'Intervention" (FDI) με το πλοίο να ονομάζεται "Admiral Ronarc'h". Η κατασκευή ξεκίνησε τον Οκτώβριο του 2019.
Αριάδνε Ντίας

Η Αριάδνε Ντίας ("Ariadne Diaz", γεννημένη ως Αριάδνε Ροσάλες Ντίας "Ariadne Rosales Diaz", 16 Αυγούστου 1986 -) είναι Μεξικανή ηθοποιός και μοντέλο.

Σπούδασε στο Κέντρο Καλλιτεχνικής Εκπαίδευσης (CEA) της Televisa, και το 2007 έκανε το τηλεοπτικό ντεμπούτο της, στην τηλενουβέλα "Muchachitas como tú".

Είναι παντρεμένη με τον βραζιλιάνο ηθοποιό Μάρκους Ορνέγιας και το 2016 απέκτησαν ένα γιο, τον Ντιέγο.
Τομπίας Μορέττι

Ο Τομπίας Μορέττι ("Tobias Moretti" ; γεννημένος ως "Tobias Bloéb" ; 11 Ιουλίου 1959) είναι Αυστριακός ηθοποιός.
Εκουιζέτο

Εκουιζέτο ( Η αλογοουρά των βάλτων, ιππουρίδα των αγρών, πολυκόμπι είναι το μόνο γένος που επιζεί από τα Ιππουροειδή, μια οικογένεια των ανώτερων φυτών που αναπαράγονται με σπόρια και όχι τους σπόρους. 

Το Εκουιζέτο είναι ένα «ζωντανό απολίθωμα», το μόνο ζωντανό γένος του συνόλου της ομοταξίας Ιππουριδόψιδα, η οποία για πάνω από 100 εκατομμύρια χρόνια ήταν πολύ πιο ποικιλόμορφη και κυριάρχησε στο υπέδαφος των τελευταίων δασών του Παλαιοζωικού αιώνα. Ορισμένα Ιππουριδόψιδα ήταν μεγάλα δέντρα που έφταναν σε ύψος 30 μέτρων. Το γένος "Καλαμίτες" της οικογένειας Calamitaceae, για παράδειγμα, είναι άφθονο σε κοιτάσματα γαιάνθρακα από την λιθανθρακοφόρο περίοδο. Το μοτίβο της απόστασης των κόμβων στα ιππουριδόψιδα, όπου εκείνοι προς την κορυφή του βλαστού είναι όλο και πιο κοντά μεταξύ τους, ενέπνευσε τον τζον Νάπιερ να εφεύρει τους λογαρίθμους. 

Ένα φαινομενικά παρόμοιο αλλά εντελώς άσχετο είδος ανθοφόρου φυτού, "mare's tail" ("Hippuris"), περιγράφεται μερικές φορές ως "αλογοουρά" και προσθέτοντας σύγχυση, το όνομα mare's tail αποδίδεται μερικές φορές στο "Εκουιζέτο". 

Παρά τη χρήση του ανά τους αιώνες στην παραδοσιακή ιατρική, δεν υπάρχουν ενδείξεις ότι το Εκουιζέτο έχει θεραπευτικές ιδιότητες.
Κοκκινοφτέρα

Η Κοκκινοφτέρα (επιστημονική ονομασία "Scardinius erythrophthalmus") είναι ένα βενθο-πελαγικό ψάρι γλυκού νερού, ευρέως διαδεδομένο στην Ευρώπη και την Κεντρική Ασία, γύρω από τις λεκάνες της θάλασσας της Βόρειας Θάλασσας, της Βαλτικής, της Μαύρης Θάλασσας, Κασπίας και της Αράλη.

Έχει εισαχθεί τεχνητά στην Ιρλανδία, στις ΗΠΑ, στο Μαρόκο, στη Μαδαγασκάρη, στη Νορβηγία, στην Τυνησία, στη Νέα Ζηλανδία, στον Καναδά και στην Ισπανία.
Καρνεΐσκος

Ο Καρνεΐσκος ήταν αρχαίος Έλληνας φιλόσοφος, μαθητής του Επίκουρου, που έζησε περί το 300 π.Χ.. Είναι γνωστός ως ο συγγραφέας ενός δοκιμίου, σπαράγματα του οποίου βρέθηκαν μεταξύ των μισοκαμμένων υπολειμμάτων στη Βίλλα των Παπύρων στο Ερκολάνο. Το δοκίμιο επιγράφεται «Φιλίστας» και έχει θέμα του τη φιλία, με αφορμή τον θάνατο ενός φιλικού προσώπου. Ο Φιλίστας ή Φιλίστα ήταν φίλος/φίλη του Καρνεΐσκου και παρουσιάζεται ως πρότυπο επικούρειου φιλοσόφου. Τα σωζόμενα χωρία περιέχουν μία πολεμική κατά του Πραξιφάνους, στην οποία ο Καρνεΐσκος αντιδιαστέλλει την επικούρεια άποψη της φιλίας και της ηδονής με την άποψη των Περιπατητικών φιλοσόφων, που περιγράφει ο Πραξιφάνης.
Σπήλαιο Λετσουγκίλα

thumb|Σταλαγμίτες και σταλακτίτες δίπλα σε μικρή σπηλαιολίμνη στο Λετσουγκίλα
Το Σπήλαιο Λετσουγκίλα (αγγλ. "Lechuguilla Cave") είναι το όγδοο σε μήκος εξερευνημένο σπήλαιο της Γης, με συνολικό μήκος στοών 222,6 χιλιόμετρα, και το δεύτερο βαθύτερο στις ηπειρωτικές ΗΠΑ, με βάθος 489 μέτρα. Είναι γνωστό για τα ασυνήθιστα γεωλογικά χαρακτηριστικά του και τους σπάνιους σχηματισμούς του.

Το σπήλαιο βρίσκεται στο Εθνικό Πάρκο Σπηλαίων του Κάρλσμπαντ, στο νότιο-νοτιοανατολικό Νέο Μεξικό, 32 χιλιόμετρα από την πόλη Κάρλσμπαντ. Το σπήλαιο φέρει το όνομα του φαραγγιού στο οποίο βρίσκεται η είσοδός του, που με τη σειρά του πήρε το όνομά του από το είδος φυτού "Agave lechuguilla", που φύεται εκεί. Η πρόσβαση στο εσωτερικό του σπηλαίου επιτρέπεται μόνο σε εγκεκριμένες επιστημονικές αποστολές, ομάδες εξερευνήσεων και επισκοπήσεων, καθώς και στο προσωπικό της Υπηρεσίας Εθνικών Πάρκων.
Ντενίσοβαν

Η εξέλιξη και η γεωγραφική εξάπλωση των Ντενίσοβα σε σύγκριση με τους [[Νεάντερταλ|Νεάτερνταλ]], [[Άνθρωπος της Χαϊδελβέργης|Ανθρώπους της Χαϊδελβέργης]] και [[Homo erectus|Χόμο Ερέκτους]]
Οι Ντενίσοβαν ) είναι ένα εξαφανισμένο είδος ή υποείδος αρχαϊκού ανθρώπου του γένους "Χόμο" χωρίς συμφωνημένη ταξινομική ονομασία. Εν αναμονή της συναίνεσης για την ταξινομική του κατάσταση, αναφέρεται ως "Χόμο ντενίσοβα", "Χόμο αλταϊένσις" ή "Χόμο σάπιενς ντενίσοβα". 

Το 2010, οι επιστήμονες ανακοίνωσαν την ανακάλυψη σε ένα σπήλαιο Αλτάι, ενός οστού δακτύλου μιας νεαρής γυναίκας που βρέθηκε στο σπήλαιο Denisova στα βουνά Αλτάι της Σιβηρίας, μια σπηλιά που κατοικήθηκε επίσης από τους Νεάντερταλ και τους σύγχρονους ανθρώπους. Το μιτοχονδριακό DNA (mtDNA) του οστού του δακτύλου έδειξε ότι είναι γενετικά διακριτό από τους Νεάντερταλ και τους σύγχρονους ανθρώπους. Το γονιδίωμα του πυρήνα του δείγματος αυτού έδειξε ότι οι Ντενίσοβαν έχουν μια κοινή προέλευση με τους Νεάντερταλ, που εκτείνεται από τη Σιβηρία έως τη Νοτιοανατολική Ασία και ότι ζούσαν ανάμεσα και διασταυρώθηκαν με τους προγόνους ορισμένων σύγχρονων ανθρώπων με περίπου 3-5% του DNA των Μελανησίων και των Αβορίγινων Αυστραλών και περίπου 6% των Παπούα να προέρχονται από τους Ντενίσοβαν. Πολλά επιπλέον δείγματα από το σπήλαιο Ντενίσοβα στη συνέχεια ανακαλύφθηκαν και χαρακτηρίστηκαν, ως ήταν ένα ενιαίο δείγμα αφαιρέθηκε από το σπήλαιο Baishiya Karst στο θιβετιανό οροπέδιο στην Κίνα. 

Η σύγκριση με το γονιδίωμα ενός Νεάντερταλ από το σπήλαιο Ντενίσοβα αποκάλυψε μια τοπική αλληλεπίδραση με τοπικό DNA του Νεάντερταλ που αντιπροσωπεύει το 17% του γονιδιώματος Ντενίσοβαν και αποδείξεις διασταύρωσης με μια μέχρι τώρα άγνωστη αρχαία ανθρώπινη γενεά ενώ ανιχνεύτηκε ένας απροσδόκητος βαθμός απόκλισης mtDNA μεταξύ των Ντενίσοβαν. 

Η γενεαλογία που εξελίχθηκε σε Ντενίσοβαν και Νεάτερνταλ εκτιμάται ότι διαφοροποιήθηκε από τη γενεαλογία που εξελίχθηκε σε «ανατομικά μοντέρνο» "Χόμο σάπιενς" περίπου 600.000 έως 744.000 χρόνια πριν. Οι Ντενίσοβαν και οι Νεάντερταλ έπειτα ουσιαστικά αποκλίνουν γενετικά ο ένας από τον άλλο, μετά από αυτό μόλις 300 γενεές. Αρκετοί τύποι ανθρώπων, συμπεριλαμβανομένων των Ντενίσοβαν, των Νεάντερταλ και των σχετικών υβριδίων, μπορεί να είχαν κατοικήσει στο σπήλαιο Ντενίσοβα στη Σιβηρία για χιλιάδες χρόνια, αλλά δεν είναι σαφές εάν συγκατοικούσαν ποτέ στη σπηλιά. Οι Ντενίσοβαν μπορεί να είχαν διασταυρωθεί με τους σύγχρονους ανθρώπους στη Νέα Γουινέα μόλις πριν από 15.000 χρόνια.
Γενική Συνέλευση της Ουρουγουάης

Η Γενική Συνέλευση της Ουρουγουάης ("Asamblea General") αποτελείται από δύο σώματα (είναι διθάλαμη):

*τη Βουλή των Αντιπροσώπων ("Cámara de Diputados") που απαρτίζεται από 99 μέλη, τα οποία εκλέγονται για θητεία 5 ετών με αναλογική εκπροσώπηση.
*τη Γερουσία ("Cámara de Senadores") με 31 μέλη, από τα οποία τα 30 εκλέγονται για θητεία 5 ετών με αναλογική και τον Αντιπρόεδρο.
Ντιπάρ

Η Ντιπάρ (; , "Debar"; ) είναι μέρος της Κοιλάδας Ντριν στα σύνορα Βόρειας Μακεδονίας και Αλβανίας.

Το ψηλότερο δρομάκι περιβάλλεται από ακόμη ψηλότερα βουνά από όλες τις πλευρές: στα βόρεια βρίσκεται η οροσειρά Κόραμπ, η οποία περιέχει το βουνό Κόραμπ, το οποίο στα 2764 μέτρα είναι το υψηλότερο σημείο και στις δύο χώρες. Τα βουνά στις άλλες πλευρές υπερβαίνουν επίσης τα 2000 μέτρα. Ο Μαύρος Δρυμός ρέει από το νότο μέσα από ένα στενό φαράγγι στην κοιλάδα. Προηγουμένως ο ποταμός ήταν διαβόητος για ετήσιες πλημμύρες, με αποτέλεσμα να μην υπάρχουν οικισμοί κοντά στον ίδιο τον ποταμό. Από την κατασκευή μιας δεξαμενής από την πλευρά της Βόρειας Μακεδονίας, η Λίμνη Δίβρη, ρυθμίζει το επίπεδο του ποταμού.
Γκάλαμπορτ

Το Γκάλαμπορτ (, , ) αναφέρεται σε μια γεωγραφική περιοχή που παραδοσιακά περιλαμβάνει 24 χωριά, εκ των οποίων τα 18 βρίσκονται κυρίως στην ανατολική Αλβανία, ενώ τα υπόλοιπα 6 βρίσκονται στη Βόρεια Μακεδονία. Η περιοχή αυτή βρίσκεται μεταξύ των κομητειών Ντίμπρα και Ελβασάν και περιλαμβάνει χωριά της Αλβανίας και της Βόρειας Μακεδονίας. Η πλειοψηφία των κατοίκων αποτελείται από Σλάβους μουσουλμάνους με διαφορετικές ταυτότητες (κυρίως Αλβανοί στην Αλβανία, Τούρκοι στη Βόρεια Μακεδονία). Επιπλέον, υπάρχουν Ορθόδοξοι Βορειομακεδόνες (κάποιοι στην Αλβανία προσδιορίζονται ως Βούλγαροι) και μικρές μειονότητες Αλβανών μουσουλμάνων. Το 1925 η περιοχή διαμοιράστηκε μεταξύ Αλβανίας και Βασιλείου της Γιουγκοσλαβίας.

Η περιοχή, όπως και οι γειτονικές αλβανικές και βορειομακεδονικές περιοχές, είναι ιστορικά συνδεδεμένες οικονομικά με την πόλη Δίβρη (Βόρεια Μακεδονία), η οποία παραδοσιακά αναφερόταν από τους ντόπιους απλά ως «η Πόλη».
Χάρης Βαρθακούρης

Ο Χάρης Βαρθακούρης (Αθήνα, 26 Μαρτίου 1972) είναι Έλληνας τραγουδιστής, γιος του Γιάννη Πάριου.
Μισέλ Κονσταντέν

Ο Μισέλ Κονσταντέν (γεννημένος ως Constantin Hokhloff, 13 Ιουλίου 1924 - 29 Αυγούστου 2003) ήταν Γάλλος ηθοποιός .

Γεννημένος από Ρώσο πατέρα και Πολωνή μητέρα στο Billancourt (κοντά στο Παρίσι ), ο Κονσταντίν έκανε την πρώτη του εμφάνιση το 1956. Ο πρώτος ρόλος του ήταν στην δραματική ταινία "Le Trou" (γνωστός και ως "The Hole" ) το 1960.
Πατρίκ Στρζοντά

Ο Πατρίκ Στρζοντά (Patrick Strzoda, γεννήθηκε στις 5 Ιανουαρίου 1952) είναι Γάλλος υψηλόβαθμος δημόσιος υπάλληλος, πρώην έπαρχος και επιτελάρχης του σημερινού προέδρου της Γαλλίας.
Αλεξάνδρα Τσανάκα

Η Αλεξάνδρα Τσανάκα είναι Ελληνίδα πολιτικός και πρώην βουλευτής. 

Στις βουλευτικές εκλογές του Ιανουαρίου 2015 εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ εκπροσωπώντας την εκλογική περιφέρεια Καβάλας. Στις 21 Αυγούστου 2015 εγκατέλειψε ΣΥΡΙΖΑ μαζί με άλλους είκοσι τέσσερις διαφωνούντες δημιουργώντας τη Λαϊκή Ενότητα.